VIEŠOSIOS ĮSTAIGOS CENTRINĖS PROJEKTŲ VALDYMO AGENTŪROS

DIREKTORIUS

ĮSAKYMAS

DĖL EUROPOS SĄJUNGOS INVESTICIJŲ ADMINISTRAVIMO INFORMACINĖS SISTEMOS NAUDOJIMO TVARKOS APRAŠO IR DUOMENŲ TEIKIMO PER EUROPOS SĄJUNGOS INVESTICIJŲ ADMINISTRAVIMO INFORMACINĖS SISTEMOS MAINŲ SVETAINĘ TVARKOS APRAŠO PATVIRTINIMO

2023 m. liepos 18 d. Nr. 2023/8-307

Vilnius

Vadovaudamasi Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021-2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano "Naujos kartos Lietuva" įgyvendinimo“ patvirtintų Projektų administravimo taisyklių 6 ir 8 punktais bei Viešosios įstaigos Centrinės projektų valdymo agentūros (toliau – CPVA) įstatų 39.4 papunkčiu:

tvirtinu Europos Sąjungos investicijų administravimo informacinės sistemos naudojimo tvarkos aprašą (pridedamas) ir Duomenų teikimo per Europos Sąjungos investicijų administravimo informacinės sistemos mainų svetainę tvarkos aprašą (pridedamas).

Direktorė	Lidija Kašubienė

PATVIRTINTA

Viešosios įstaigos Centrinės projektų valdymo agentūros direktoriaus

2023 m. liepos 18 d. įsakymu

Nr. 2023/8-307

Europos Sąjungos investicijų administravimo informacinės sistemos NAUDOJIMO TVARKOS APRAŠAS

I SKYRIUS

BENDROSIOS NUOSTATOS

1.	Europos Sąjungos investicijų administravimo informacinės sistemos naudojimo tvarkos apraše (toliau – Aprašas) nustatomos bendros darbo su Europos Sąjungos investicijų administravimo informacine sistema (toliau – INVESTIS) organizavimo sąlygos, reglamentuojama INVESTIS žinynų, INVESTIS klasifikatorių, INVESTIS įvykių ir priminimų administravimo tvarka, taip pat duomenų apie kiekvieną projektą, kurių reikia 2021–2027 metų Europos Sąjungos fondų investicijų programos (toliau – Investicijų programa) ir Ekonomikos gaivinimo ir atsparumo didinimo plano „Naujos kartos Lietuva“ (toliau – Planas „Naujos kartos Lietuva“) ir projektui (-ams) administruoti, tikrinti, audituoti, stebėti ir vertinti registravimo, kaupimo ir apdorojimo INVESTIS, INVESTIS naudotojų registravimo, projektų vykdytojų konsultavimosi ir mokymo INVESTIS naudojimo klausimais, tvarka.

2.	Apraše vartojamos sąvokos suprantamos taip, kaip jos apibrėžtos ar vartojamos:

2.1.	2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ administravimo taisyklėse (toliau – IPPAT), Projektų administravimo ir finansavimo taisyklėse (toliau – PAFT), Finansinių priemonių įgyvendinimo taisyklėse (toliau – FPĮT), patvirtintose Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021–2027 metų Europos Sąjungos fondų investicijų programos ir ekonomikos gaivinimo ir atsparumo didinimo plano „Naujos kartos Lietuva“ įgyvendinimo“;

2.2.	2021–2027 metų Europos Sąjungos fondų investicijų programos įgyvendinimo Lietuvoje bendruosius nuostatuose, 2021–2027 metų Europos Sąjungos fondų investicijų programos vadovaujančiosios institucijos funkcijų paskirstymo Lietuvos Respublikos finansų ministerijos administracijos padaliniams apraše, 2021–2027 metų Europos Sąjungos fondų investicijų programos administruojančiųjų institucijų ir tarpinės institucijos funkcijų sąraše, patvirtintuose Lietuvos Respublikos finansų ministro 2021 m. liepos 2 d. įsakymu Nr. 1K-237 „Dėl funkcijų paskirstymo įgyvendinant 2021–2027 metų Europos Sąjungos fondų investicijų programą“;,

2.3.	INVESTIS nuostatuose, INVESTIS duomenų saugos nuostatuose, INVESTIS naudotojų administravimo taisyklėse patvirtintuose Lietuvos Respublikos finansų ministro 2022 m. liepos 28 d. įsakymu Nr. 1K-274 „Dėl Europos Sąjungos investicijų administravimo informacinės sistemos steigimo“.

3.	Kitos Apraše naudojamos sąvokos:

3.1.	Institucijos – INVESTIS valdytojas, INVESTIS tvarkytojai.

3.2.	Lokalus administratorius – Institucijos paskirtas atsakingas darbuotojas, kurio funkcijos aprašytos Aprašo II skyriaus „INVESTIS administravimas“ poskyryje „INVESTIS lokalus administratorius“.

3.3.	Tarpinstitucinės darbo grupė – Lietuvos Respublikos finansų ministro 2021 m. birželio 11 d. įsakymu Nr. 1K-219 „Dėl tarpinstitucinės darbo grupės sudarymo“ sudaryta Tarpinstitucinė darbo grupė 2021‒2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ investicijų administravimo procesams kurti.

4.	Aprašas taikomos Institucijoms, INVESTIS administratoriams, INVESTIS naudotojams, INVESTIS duomenų teikėjams.

II SKYRIUS

INVESTIS ADMINISTRAVIMAS

Pagrindinės darbo su INVESTIS organizavimo sąlygos

5.	Duomenys apie kiekvieną iš Investicijų programos ir Plano „Naujos kartos Lietuva“ finansuojamų lėšų projektą INVESTIS registruojami ir tvarkomi vadovaujantis Administravimo taisyklėse, PAFT ir FPIT nustatyta apimtimi bei terminais. Jei INVESTIS atliekamų veiksmų registravimo terminas teisės aktuose nenustatytas, tokie veiksmai INVESTIS turi būti registruojami per 5 darbo dienas nuo informacijos apie juos gavimo ir (ar) sprendimo dėl jų priėmimo dienos.

6.	Už duomenų tikslumą INVESTIS atsako duomenis INVESTIS registravusi Institucija.

7.	Institucijos privalo sudaryti sąlygas visiems darbuotojams, vykdantiems su Investicijų programos ir plano „Naujos kartos Lietuva“ administravimu susijusias funkcijas, prisijungti ir dirbti su INVESTIS.

8.	INVESTIS naudotojai prie INVESTIS jungiasi naudodami nuorodą https://investis.lt/.

9.	Galimybė tvarkyti INVESTIS elektroninę informaciją ribojama, vadovaujantis INVESTIS nuostatais, INVESTIS duomenų saugos nuostatais ir atsižvelgiant į Investicijų programos administruojančiųjų institucijų ir tarpinės institucijos funkcijų sąrašą bei Vadovaujančiosios, administruojančiosios ir audito institucijų funkcijų, įgyvendinant planą „Naujos kartos Lietuva“, priskirtą atsakomybę ir funkcijas.

10.	INVESTIS funkcinio administratoriaus, INVESTIS žinynų administratoriaus teisės atlikti veiksmus INVESTIS nustatomos atsižvelgiant į INVESTIS saugos nuostatuose priskirtas funkcijas ir nurodytos Aprašo 1 priede „Institucijų ir INVESTIS naudotojų teisių rinkiniai“.

11.	INVESTIS naudotojai apie INVESTIS funkcinių galimybių nepakankamumą ar laikiną neužtikrinimą informuojami interneto svetainėje cpva.lt ir pagal galimybes – elektroniniu paštu ir (arba) INVESTIS prisijungimo puslapyje.

12.	INVESTIS naudotojų administravimas atliekamas šio Aprašo skyriaus poskyrio „INVESTIS naudotojų administravimas“ nustatyta tvarka, vadovaujantis INVESTIS naudotojų administravimo taisyklėmis.

13.	INVESTIS programų administravimas atliekamas šio Aprašo III skyriaus „Programų žinynų administravimas INVESTIS“ nustatyta tvarka.

14.	Projektų administravimas INVESTIS atliekamas šio Aprašo IV skyriaus „Projektų administravimas INVESTIS“ nustatyta tvarka.

15.	Komunikavimas dėl INVESTIS veikimo, taip pat INVESTIS veikimo klaidos registruojamos per INVESTIS priežiūros registrą Mantis (toliau – registras Mantis), https://mantis.cpva.lt, vadovaujantis šio Aprašo 2 priedu „INVESTIS registro Mantis naudojimas“.

16.	INVESTIS naudotojai veiksmus INVESTIS atlieka, vadovaujantis šio Aprašo nustatyta tvarka, laikantis INVESTIS naudojimo instrukcijos, kuri skelbiama svetainėje cpva.lt. Papildomai INVESTIS naudotojai gali vadovautis instrukcijomis, mokymo medžiaga, kurios skelbiamos interneto svetainėje cpva.lt.

17.	INVESTIS užregistruoti klaidingi duomenys taisomi atsižvelgiant į institucijų galimų atlikti veiksmų, nurodytų Aprašo 1 priede „Institucijų ir INVESTIS naudotojų teisių rinkiniai“, redagavimo galimybes pagal atskirą objektą šio Aprašo nurodyta tvarka.

Viešoji įstaiga Centrinės projektų valdymo agentūra

18.	Viešoji įstaiga Centrinė projektų valdymo agentūra (toliau – CPVA):

18.1.	šio Aprašo skyriaus „INVESTIS naudotojų administravimas“ poskyryje aprašyta tvarka, vadovaujantis INVESTIS Naudotojų administravimo taisyklėmis, administruoja INVESTIS naudotojus, INVESTIS funkcinius administratorius, INVESTIS žinynų administratorius ir jų prieigos teises;

18.2.	administruoja INVESTIS nustatymus;

18.3.	administruoja stebėsenos rodiklius INVESTIS;

18.4.	administruoja supaprastintai apmokamų išlaidų dydžius INVESTIS;

18.5.	administruoja INVESTIS klasifikatorius, INVESTIS pranešimų, INVESTIS priminimų, INVESTIS įvykių, INVESTIS patikros lapų šablonus;

18.6.	administruoja Institucijų lokalių administratorių užklausas, registruotas registre Mantis;

18.7.	organizuoja lokalių administratorių mokymus INVESTIS funkcinių galimybių klausimais šio Aprašo skyriaus poskyryje „INVESTIS naudotojų mokymai“ aprašyta tvarka;

18.8.	savo interneto svetainėje cpva.lt skelbia informaciją apie INVESTIS funkcinių galimybių nepakankamumą ar laikiną neužtikrinimą;

18.9.	atlieka kitas funkcijas, susijusias su INVESTIS funkcinių galimybių palaikymu.

INVESTIS lokalus administratorius

19.	Institucijos, vadovaujantis savo vidaus tvarka, privalo paskirti lokalų administratorių ir (jeigu reikia) jo pavaduotoją. Apie paskirtą lokalų administratorių Institucija per 5 darbo dienas informuoja CPVA elektroniniu paštu pagalba@investis.lt, pateikdama užpildytą ir Institucijos atsakingo asmens pasirašytą INVESTIS naudotojų teisių suteikimo / panaikinimo kortelę (toliau – INVESTIS naudotojo kortelė), kurios forma nustatyta Aprašo 3 priede.

20.	CPVA, gavusi užpildytą lokalaus administratoriaus INVESTIS naudotojo kortelę, šio Aprašo skyriaus poskyryje „Naudotojų administravimas“ nustatyta tvarka, sukuria INVESTIS naudotoją ir suteikia jam atitinkamas INVESTIS teises ir suteikia prieigą prie registro Mantis.

21.	Lokalaus administratoriaus funkcijos:

21.1.	esant poreikiui, atlieka Institucijos INVESTIS suvedamų duomenų teisingumo patikrą;

21.2.	esant poreikiui, atlieka ar kontroliuoja Institucijos INVESTIS klaidingai suvestų duomenų taisymą ir koregavimą;

21.3.	teikia CPVA Institucijos INVESTIS naudotojų duomenis, reikalingus jų administravimui;

21.4.	konsultuoja Institucijos naudotojus INVESTIS naudojimo klausimais, esant poreikiui organizuoja ir veda vidinius ir išorinius mokymus INVESTIS ir DMS naudotojams, informuoja apie sukurtas naujas INVESTIS ir DMS funkcines galimybes;

21.5.	sprendžia Institucijos INVESTIS ir DMS naudotojų ir Institucijos administruojamų projektų vykdytojams ir (ar) ,pareiškėjams kylančius probleminius klausimus, susijusius su INVESTIS ir (ar) DMS naudojimu bei duomenų pildymu;

21.6.	registruoja registre Mantis užklausas (klaidos, poreikiai, kiti klausimai) dėl INVESTIS ar DMS veikimo ir blokuoto naudotojo prieigos atkūrimo, vykdo užregistruotų užklausų būsenos stebėseną, savalaikį papildomos informacijos pateikimą, sprendimus dėl užklausų priimantiems atsakingiems Institucijų atstovams ir numatytų sprendimų dėl užklausų įvykdymo patikrinimą. Jei registras Mantis neveikia, informacija siunčiama elektroninio pašto adresu pagalba@investis.lt.

21.7.	dalyvauja INVESTIS sukūrimo darbo grupės, kurios darbo reglamentas skelbiamas svetainėje esinvesticijos.lt, veikloje:

21.7.1.	esant poreikiui, teikia siūlymus dėl INVESTIS ir DMS funkcinių galimybių sukūrimo;

21.7.2.	atlieka centralizuotą savo Institucijos INVESTIS ir DMS naudotojų informacijos apie INVESTIS ir DMS veikimą surinkimą ir registravimą registre Mantis;

21.7.3.	analizuoja ir esant poreikiui teikia pastabas dėl su INVESTIS sukūrimu susijusių techninių dokumentų projektų;

21.7.4.	vykdo sukurtų INVESTIS ir DMS funkcinių galimybių testavimą ir testavimo metu pastebėtų atskirų INVESTIS ir DMS funkcijų veikimo klaidų registravimą registre Mantis;

21.8.	dalyvauja CPVA organizuojamuose mokymuose apie naujas INVESTIS ir DMS funkcines galimybes;

21.9.	užtikrina, kad INVESTIS būtų nurodyta aktuali informacija apie Instituciją (juridinio asmens kodas, adresas, šalis, telefono numeris, elektroninio pašto adresas, Institucijos vadovo ar jo įgalioto asmens vardas, pavardė, pareigos). Pasikeitus nurodytai informacijai, registruoja registre Mantis.

INVESTIS naudotojų mokymai

22.	Įdiegus naujas INVESTIS funkcijas, CPVA ne vėliau kaip per 3 darbo dienas elektroniniu paštu informuoja Institucijų lokalius administratorius apie naujausias INVESTIS ir DMS funkcines galimybes ir ne vėliau kaip per 30 dienų nuo naujų INVESTIS funkcionalumų įdiegimo dienos organizuoja Institucijų lokalių administratorių mokymus.

23.	Mokymai Institucijų lokaliems administratoriams gali būti vykdomi gyvai arba nuotoliniu būdu.

24.	Mokymai Institucijų lokaliems administratoriams vykdomi mokymų mokytojams principu, pagal kurį mokymuose dalyvaujantys asmenys turi užtikrinti kitų savo Institucijos INVESTIS naudotojų mokymą;

25.	Institucijų lokalus administratorius, dalyvavęs CPVA organizuotuose INVESTIS funkcionalumų mokymuose, vykdo savo Institucijos INVESTIS naudotojų mokymus pagal Institucijos vidaus tvarką.

26.	Mokymai neorganizuojami, jei įdiegiamos naujos INVESTIS funkcijos, kurių naudojimas nereikalauja specialaus mokymo.

27.	Administruojančiosios institucijos pagal savo vidaus tvarka atsakingos už DMS naudotojų mokymų organizavimą ir vykdymą.

INVESTIS naudotojų administravimas

28.	Institucijų INVESTIS naudotojų teisės atlikti veiksmus INVESTIS nustatomos atsižvelgiant į Administravimo taisyklėse, PAFT ir FPIT priskirtas funkcijas, administruojant Investicijų programą ir Planą „Naujos kartos Lietuva“ ir nurodytos Aprašo 1 priede „Institucijų INVESTIS teisių rinkiniai“.

29.	Institucija savo vidaus tvarka turi patvirtinti ir pateikti CPVA Institucijos INVESTIS naudotojų teisių rinkinius, priskiriant Aprašo 1 priede „Institucijų INVESTIS teisių rinkiniai“ išvardintas INVESTIS naudotojų teises atsižvelgiant į darbuotojų vykdomas funkcijas. Institucijų naudotojų teisių rinkiniai turi būti unikaliai sunumeruoti, turėti pavadinimą ir, jei reikia, aprašymą.

30.	Apie Institucijos INVESTIS naudotojų teisių rinkinių pakeitimus Institucijos lokalus administratorius informuoja CPVA per registrą Mantis, pateikiant atnaujintus Institucijos INVESTIS naudotojų teisių rinkinius per 7 darbo dienas nuo jų pakeitimo dienos.

31.	Institucijos darbuotojui pradėjus vykdyti su Investicijų programos ir (arba) Plano „Naujos kartos Lietuva“ administravimu susijusias funkcijas, Institucijos lokalus administratorius ne vėliau kaip per 7 darbo dienas pateikia CPVA per registrą Mantis užpildytą ir Institucijos atsakingo asmens pasirašytą INVESTIS naudotojo kortelę, nurodant naudotojui suteikiamus INVESTIS teisių rinkinius.

32.	CPVA, gavusi užpildytą INVESTIS naudotojo kortelę, sukuria INVESTIS naudotoją ir suteikia jam INVESTIS naudotojo kortelėje nurodytas INVESTIS teises.

33.	Institucija, sužinojus, kad INVESTIS naudotojas nustos vykdyti su Investicijų programos ir plano „Naujos kartos Lietuva“ administravimu susijusias funkcijas dėl darbo santykių (tarnybos) pasibaigimo, arba teisės aktų nustatytais atvejais nušalinamas nuo darbo (pareigų), arba nustačius, kad INVESTIS naudotojas neatitinka teisės aktuose nustatytų keliamų reikalavimų, praranda patikimumą, privalo prieš 3 darbo dienas iki šiame punkte nurodytų funkcijų vykdymo pabaigos, bet ne vėliau iki paskutinės šių funkcijų vykdymo dienos informuoti CPVA, pateikiant atnaujintą ir pasirašytą INVESTIS naudotojo kortelę.

34.	CPVA sustabdo (blokuoja) naudotojo INVESTIS prieigos teises paskutinę INVESTIS naudotojo funkcijų, susijusių su Investicijų programos ir plano „Naujos kartos Lietuva“ administravimu, vykdymo dieną, tačiau ne vėliau kaip iki šios darbo dienos pabaigos.

35.	Institucija privalo nedelsiant informuoti CPVA ir pateikti atnaujintą INVESTIS naudotojo kortelę Institucijos darbuotojo – INVESTIS naudotojo priverstinio darbo (tarnybos) santykių nutraukimo atveju ir kitais atvejais, kai yra rizika, kad jis gali atlikti tyčinius veiksmus (pakeisti ar sunaikinti elektroninę informaciją, sutrikdyti elektroninės informacijos perdavimą informacinių technologijų duomenų perdavimo tinklais, pažeisti INVESTIS saugumą, įvykdyti vagystę ir kita). Tokiu atveju CPVA prieigos teises stabdo (blokuoja) nedelsiant, gavus informaciją.

36.	INVESTIS naudotojų ilgiau nei 90 dienų neprisijungusių prie INVESTIS, prieigos prie INVESTIS teisės stabdomos (blokuojamos) automatiškai. Dėl prieigos teisų atkūrimo INVESTIS naudotojai turi kreiptis į savo Institucijos lokalų administratorių.

INVESTIS laukų etikečių administravimas

37.	INVESTIS laukų etikečių tekstai nustatomi Tarpinstitucinės darbo grupės patvirtintose formų pildymo instrukcijose.

38.	INVESTIS laukų etiketes CPVA keičia per 5 darbo dienas nuo atitinkamo Tarpinstitucinės grupės protokolinio sprendimo dėl formos pildymo instrukcijos pakeitimo, redaguojant INVESTIS administravimo modulyje laukų etikečių įrašus ir juos išsaugojant.

39.	Institucija, pastebėjusi, kad laukų etiketėse INVESTIS yra klaidų, nedelsiant informuoja CPVA per registrą Mantis, prašydama ištaisyti pastebėtas klaidas.

INVESTIS ir DMS taisyklių sąrašų administravimas

40.	INVESTIS saugos politiką įgyvendinančius dokumentų, informacinio pranešimo INVESTIS naudotojams, šiuo įsakymu patvirtinto Duomenų teikimo per Europos Sąjungos investicijų administravimo informacinės sistemos duomenų mainų svetainę tvarkos aprašo tekstai ir jų naujos versijos administruojami CVPA, registruojant atitinkamo dokumento įrašą INVESTIS administravimo modulyje, suvedant tekstą įrašo formoje, suvedant versijos numerį ir galiojimo pradžios datą. Registruojant naują INVESTIS ir (ar) taisyklių teksto versiją, redaguojamas keičiamos atitinkamų taisyklių teksto įrašas nustatant jame šios versijos galiojimo pabaigos datą.

41.	Institucija, pastebėjusi, kad Aprašo 39 punkte nurodytų dokumentų tekstuose INVESTIS yra klaidų, nedelsiant informuoja CPVA per registrą Mantis, prašydama ištaisyti pastebėtas klaidas.

Institucijų sąrašo administravimas INVESTIS

42.	INVESTIS Institucijų sąrašą pagal, Administravimo taisyklėse, PAFT ir FPIT Institucijoms priskirtas funkcijas, administruojant Investicijų programą ir Planą „Naujos kartos Lietuva“ administruoja CPVA, registruojant naują Institucijos įrašą INVESTIS administravimo modulyje, nustatant Institucijos tipą bei jį išsaugant, arba redaguojant jau sukurtą ir išsaugotą Institucijos įrašą.

43.	Institucija, pastebėjusi, kad Institucijų sąraše INVESTIS yra klaidų, nedelsiant informuoja CPVA per registrą Mantis, prašydama ištaisyti pastebėtas klaidas.

INVESTIS klasifikatorių administravimas

44.	INVESTIS klasifikatoriai sudaromi remiantis Tarpinstitucinės darbo grupės protokoliniais sprendimais;

45.	CPVA pakeičia INVESTIS klasifikatorių per 5 darbo dienas nuo atitinkamo Tarpinstitucinės darbo grupės protokolinio sprendimo redaguojant atitinkamo INVESTIS klasifikatoriaus reikšmių sąrašą ir arba užregistruotos reikšimės įrašą.

46.	INVESTIS klasifikatoriaus reikšmių sąrašas papildomas pridedant atitinkamą reikšmę ir, jei reikia, nustatant jos galiojimo pabaigos datą ir laiką.

47.	INVESTIS klasifikatorių reikšmių sąraše nebegaliojančiai reikšmei nustatoma reikšmės galiojimo pabaigos data ir laikas.

48.	Suvesti ir patvirtinti INVESTIS klasifikatoriai, taip pat suvestos ir patvirtintos klasifikatoriaus reikšmės negali būti šalinamos iš INVESTIS.

49.	Institucija, pastebėjusi, kad INVESTIS klasifikatoriuje yra klaidų, nedelsiant informuoja CPVA per registrą Mantis, prašydama ištaisyti pastebėtas klaidas.

INVESTIS patikros lapų šablonų administravimas

50.	INVESTIS patikros lapų šabloniniai tekstai sudaromi remiantis Tarpinstitucinės darbo grupės protokoliniais sprendimais;

51.	CPVA sukuria naują arba keičia esantį INVESTIS patikros lapo šabloną per 5 darbo dienas nuo atitinkamo Tarpinstitucinės darbo grupės protokolinio sprendimo redaguojant INVESTIS patikros lapų šablonų sąrašą.

52.	Naujas INVESTIS patikros lapo šablonas registruojamas sukuriant INVESTIS patikros lapų šablonų sąraše naują įrašą ir jį tvirtinant.

53.	Tarpinstitucinei darbo grupei pakeitus INVESTIS užregistruoto galiojančio patikros lapo šablono turinį, CPVA per 5 darbo dienas atlieka galiojančio INVESTIS šablono keitimą nustatant jo galiojimo pabaigos datą ir registruojant naują patikros lapo šablono versiją. Registruojant naują įrašą galima kurti anksčiau patvirtinto patikros lapo šablono kopiją.

54.	Tarpinstitucinei darbo grupei panaikinus patikros lapo šabloną, INVESTIS atliekamas jo pakeitimas, nustatant galiojimo pabaigos datą.

55.	INVESTIS užregistruoti patikros lapų šablonai, įskaitant negaliojančius, negali būti šalinami iš INVESTIS.

56.	Institucija, sužinojusi, kad pasikeitė INVESTIS patikros lapų šablonų duomenys arba pastebėjusi, kad juose yra klaidų, nedelsiant informuoja CPVA per registrą Mantis, prašydama patikslinti INVESTIS patikros lapų šablonus arba ištaisyti pastebėtas klaidas.

INVESTIS pranešimų, priminimų ir įvykių šablonų administravimas

57.	INVESTIS pranešimų, įvykių ir INVESTIS priminimų šabloniniai tekstai sudaromi remiantis Tarpinstitucinės darbo grupės protokoliniais sprendimais. INVESTIS įvykiai išvardinti Aprašo 4 priede „INVESTIS įvykių sąrašas“. INVESTIS priminimai išvardinti Aprašo 4 priede „INVESTIS priminimų sąrašas“.

58.	CPVA pakeičia INVESTIS pranešimo šabloną per 5 darbo dienas nuo atitinkamo Tarpinstitucinės darbo grupės protokolinio sprendimo redaguojant atitinkamo INVESTIS pranešimo šablono pavadinimą ir (arba) pranešimo šablono tekstą bei jį išsaugant.

59.	CPVA pakeičia INVESTIS priminimo šabloną per 5 darbo dienas nuo atitinkamo Tarpinstitucinės darbo grupės protokolinio sprendimo redaguojant atitinkamo INVESTIS priminimo tekstą, siuntimo sąlygų parametrus, nustatant atitinkamą priminimo aktyvumo požymį (įjungtas arba neįjungtas) bei išsaugant.

60.	CPVA pakeičia INVESTIS įvykio šabloną per 5 darbo dienas nuo atitinkamo Tarpinstitucinės darbo grupės protokolinio sprendimo redaguojant atitinkamo INVESTIS įvykio tekstą, nustatant įvykio aktyvumo požymį (įjungtas arba neįjungtas) bei išsaugant.

61.	INVESTIS užregistruoti pranešimų, priminimų ir įvykių šablonai, įskaitant negaliojančius, negali būti šalinami iš INVESTIS.

62.	Institucija, sužinojusi, kad pasikeitė INVESTIS pranešimų, priminimų ir įvykių šablonų duomenys arba pastebėjusi, kad juose yra klaidų, nedelsiant informuoja CPVA per registrą Mantis, prašydama patikslinti INVESTIS šablonus arba ištaisyti pastebėtas klaidas.

Komunikacija INVESTIS, pranešimai, priminimai ir įvykiai

63.	Administruojančių institucijų INVESTIS naudotojai, pagal savo kompetenciją, su pareiškėjo ar projekto vykdytojo atsakingais DMS naudotojais komunikuoja siunčiant pranešimus INVESTIS priemonėmis.

64.	INVESTIS pranešimais informuojama apie administruojančios institucijos priimtus sprendimus. INVESTIS naudotojui užregistravus INVESTIS sprendimą, pranešimų ruošiniai sukuriami automatiškai iš atitinkamo INVESTIS objekto pagal Tarpinstitucinės darbo grupės patvirtintą INVESTIS pranešimų šabloną

65.	INVESTIS naudotojai priminimais informuojami apie reikiamą atlikti veiksmą arba vėluojantį veiksmą objekte.

66.	Priminimus INVESTIS formuoja automatiškai pagal Tarpinstitucinės darbo grupės patvirtintą atitinkamą INVESTIS priminimo šabloną ir išsiunčia INVESTIS naudotojui esant siuntimo sąlygoms. Priminimai rodomi, kol reikalaujamas veiksmas nėra atliktas. Priminimų sąrašas INVESTIS naudotojui atnaujinamas kartą per parą.

67.	Įvykiais informuojama apie sukurtus INVESTIS objektus arba atliktus veiksmus objekte.

68.	Įvykius INVESTIS suformuoja automatiškai pagal Tarpinstitucinės darbo grupės patvirtintą atitinkamą INVESTIS įvykio šabloną ir siunčia iš karto po atitinkamo INVESTIS objekto sukūrimo, arba atlikus veiksmą objekte.

69.	Įvykius ir priminimus INVESTIS gali prenumeruoti ir peržiūrėti tik INVESTIS naudotojas, turintis atitinkamo objekto peržiūros teisę.

70.	Pranešimų apie įvykius ir priminimus INVESTIS naudotojas užprenumeruoja arba jų atsisako INVESTIS naudotojo profilio nustatymuose.

71.	INVESTIS naudotojai privalo naudotis INVESTIS sukurtais INVESTIS įvykių ir priminimų prenumeravimo funkcionalumais. INVESTIS įvykis ar priminimas, suformuotas projekte, laikomas tinkamu Institucijos informavimu pagal Investicijų programą ir Planą „Naujos kartos Lietuva“ reglamentuojančius teisės aktus.

72.	INVESTIS naudotojas, atsisakęs INVESTIS siunčiamų įvykių prenumeratos ir negavęs INVESTIS pranešimo apie jam aktualų įvykį, negali reikšti pretenzijų dėl neįvykdytų ar savalaikiai neatliktų veiksmų INVESTIS.

73.	INVESTIS pranešimų, INVESTIS priminimų ir INVESTIS įvykių šablonai administruojami Aprašo skyriaus „INVESTIS pranešimų, priminimų ir įvykių šablonų administravimas“ poskyryje aprašyta tvarka.

III SKYRIUS

PROGRAMŲ ŽINYNŲ ADMINISTRAVIMAS INVESTIS

Programų administravimas

74.	Programos INVESTIS registruojamos vadovaujantis Investicijų programa ir Ekonomikos gaivinimo planu „Naujos kartos Lietuva“, kurie skelbiami svetainėje esinvesticijos.lt.

75.	Programas INVESTIS programų žinyne registruoja ir tvirtina Vadovaujančioji institucija per 10 darbo dienų nuo atitinkamos programos patvirtinimo ar keitimo patvirtinimo:

75.1.	teisingai užregistruotas įrašas turi būti patvirtintas suteikiant būseną „Patvirtinta“;

75.2.	neteisingai užregistruotą ir dar nepatvirtintą įrašą, galima anuliuoti suteikiant būseną „Anuliuota“;

75.3.	per klaidą anuliuotą įrašą, galima atkurti suteikiant būseną „Užregistruota“.

76.	Patvirtintas programos įrašas gali būti keičiamas, pasikeitus jo duomenims arba taisant klaidas, tik ta duomenų apimtimi, kuri neturi įtakos įrašams, kuriuose panaudoti keičiami programos duomenys.

Supaprastintai apmokamų išlaidų dydžių administravimas

77.	Supaprastintai apmokamų išlaidų dydžiai INVESTIS registruojami vadovaujantis Europos socialinio fondo agentūros metodinės pagalbos centro (toliau ESFA MPC) sudarytu Supaprastintai apmokamų išlaidų registru, kuris skelbimas svetainėje esinvesticijos.lt.

78.	Supaprastintai apmokamų išlaidų dydžius INVESTIS registruoja ir tvirtina CPVA per 10 darbo dienų po Supaprastintai apmokamų išlaidų registro ar jo pakeitimo patvirtinimo:

78.1.	teisingai užregistruotas įrašas turi būti patvirtintas suteikiant būseną „Patvirtinta“;

78.2.	neteisingai užregistruotą įrašą galima anuliuoti suteikiant būseną „Anuliuota“.

79.	Registruojant naują įrašą galima kurti anksčiau patvirtinto Supaprastintai apmokamų išlaidų dydžio kopiją.

80.	Patvirtintas Supaprastintai apmokamų išlaidų dydžio įrašas gali būti keičiamas, jei pasikeitė jo duomenys Supaprastintai apmokamų išlaidų registre arba taisant klaidas, tik ta duomenų apimti, kuri neturi įtakos įrašams, kuriuose šis Supaprastintai apmokamų išlaidų dydis panaudotas.

81.	Institucija, pastebėjusi INVESTIS supaprastintai apmokamų išlaidų dydžių klaidų, nedelsiant informuoja CPVA per registrą Mantis, prašydama ištaisyti pastebėtas klaidas.

Stebėsenos rodiklių administravimas

82.	Stebėsenos rodikliai INVESTIS registruojami vadovaujantis stebėsenos rodiklių suvestine, kuri paskelbta pagal CPVA direktoriaus 2023 m. balandžio 3 d. įsakymą Nr. 2023/8-127 „Dėl stebėsenos rodiklių suvestinės paskelbimo“,“ ir šio įsakymo pakeitimais bei parengta pagal ministerijų pateiktas stebėsenos rodiklių korteles. Stebėsenos rodiklių suvestinė skelbiama svetainėje esinvesticijos.lt.

83.	Stebėsenos rodiklius INVESTIS registruoja ir tvirtina CPVA per 10 darbo dienų po stebėsenos rodiklių suvestinės ar jos pakeitimo patvirtinimo:

83.1.	teisingai užregistruotas įrašas turi būti patvirtintas suteikiant būseną „Patvirtinta“;

83.2.	neteisingai užregistruotą įrašą galima anuliuoti suteikiant būseną „Anuliuota“;

83.3.	paskelbus patvirtintą stebėsenos rodiklį negaliojančiu, turi būti keičiami stebėsenos rodiklio duomenys nurodant rodiklio galiojimo pabaigos datą ir suteikiant įrašui būseną „Patvirtinta“.

84.	Patvirtintas stebėsenos rodiklio įrašas gali būti keičiamas, jei pasikeitė jo duomenys stebėsenos rodiklių suvestinėje arba taisant klaidas, tik ta duomenų apimti, kuri neturi įtakos įrašams, kuriuose šis stebėsenos rodiklis panaudotas.

Pažangos priemonių administravimas

85.	Pažangos priemonės INVESTIS registruojamos vadovaujantis atsakingų Institucijų patvirtintais pažangos priemonių aprašais, skelbiamais teisės aktų registruose www.e-tar.lt/ .

86.	kai skiriamas finansavimas pagal IPPAT 721 punktą, turi būti pasirinktas 1.7 arba 1.8 finansavimo šaltinis.

87.	Pažangos priemones INVESTIS registruoja ir tvirtina CPVA per 10 darbo dienų po pažangos priemonės aprašo ar jo pakeitimo patvirtinimo:

87.1.	teisingai užregistruotas įrašas turi būti patvirtintas suteikiant būseną „Patvirtinta“;

87.2.	neteisingai užregistruotą įrašą galima anuliuoti suteikiant būseną „Anuliuota“.

88.	Patvirtintos pažangos priemonės gali būti keičiamos, jei pasikeitė jų duomenys Pažangos priemonės apraše. Keisti galima tik ta duomenų apimti, kuri neturi įtakos įrašams, kuriuose ši pažangos priemonė panaudota.

89.	Institucija, sužinojusi, kad INVESTIS pažangos priemonių įrašuose yra klaidų, nedelsiant informuoja CPVA per registrą Mantis, prašydama ištaisyti pastebėtas klaidas.

Kvietimų administravimas

90.	Kvietimai registruojami INVESTIS vadovaujantis atsakingų Institucijų procedūrose numatyta tvarka ir patvirtintomis Kvietimų formomis bei suteikiant INVESTIS unikalų Kvietimo kodą vadovaujantis Tarpinstitucinės darbo grupės 2022 m. rugpjūčio 5 d. posėdžio protokolu Nr. 5 patvirtinta Kvietimų ir projektų kodavimo instrukcija.

91.	Kvietimus INVESTIS registruoja ir patvirtina Administruojančioji institucija, kuri nurodyta atitinkamame Kvietime:

91.1.	teisingai užregistruotas įrašas turi būti patvirtintas suteikiant būseną „Patvirtinta“;

91.2.	neteisingai užregistruotą įrašą galima anuliuoti suteikiant būseną „Anuliuota“.

92.	Administruojančioji institucija gali keisti Kvietimo duomenis, prieš tai įvertinusi, kokia Kvietimo informacija turi būti keičiama:

92.1.	Kvietimo redagavimas galimas tik kai Kvietimo būsena yra „Užregistruota“;

92.2.	keisti Kvietimą galima tik, kai jo būsena yra „Patvirtinta“;

92.3.	anuliuoti Kvietimą galima tik, kai jo būsena yra „Užregistruota“.

93.	Institucija, sužinojusi, kad Kvietimų įrašuose INVESTIS yra klaidų, nedelsiant informuoja CPVA per registrą Mantis, prašydama ištaisyti pastebėtas klaidas.

IV SKYRIUS

PROJEKTŲ ADMINISTRAVIMAS INVESTIS

Projekto administravimas

94.	Administruojančiajai institucijai užregistravus ne per DMS gautą Projekto įgyvendinimo planą INVESTIS, Pareiškėjui per DMS pateikus Projekto įgyvendinimo planą ar Administruojančiajai institucijai užregistravus finansinių priemonių sutartį INVESTIS, INVESTIS sukuriamas projektas, suteikiama būsena „Rengiama“.

95.	INVESTIS anuliavus neteisingai užregistruotą Projekto įgyvendinimo planą, projektui suteikiama būsena „Anuliuota“.

96.	INVESTIS Projekto įgyvendinimui planui suteikus būseną „Vertinama“, projektui suteikiama būsena „Vertinama“.

97.	INVESTIS Projekto įgyvendinimui planui suteikus būseną „Atsiimta“, „Atmesta“ arba „Nuspręsta nefinansuoti“, projektui suteikiama būsena „Nesudaryta sutartis“.

98.	INVESTIS Projekto įgyvendinimo planui suteikus būseną „Ruošiama sutartis“, projektui suteikiama būsena „Ruošiama sutartis“.

99.	Administruojančioji institucija INVESTIS projektui priskiria vertinimo organizatorių ne vėliau kaip per 5 darbo dienas nuo kvietimo pabaigos datos.

100.	Administruojančioji institucija INVESTIS projektui priskiria atsakingą projekto vadovą ir finansininką per 5 darbo dienas nuo projekto būsenos „Įgyvendinama sutartis“ suteikimo dienos.

101.	Pasikeitus vertinimo organizatoriui ir (arba) projekto atsakingiems asmenims ar jų duomenims, Administruojančioji institucija per 5 darbo dienas INVESTIS atnaujina duomenis.

102.	Už projektą atsakingi ir DMS naudotojų administravimo teises turintys Administruojančiosios institucijos asmenys gali peržiūrėti ir, DMS tvarkos apraše nustatyta tvarka gavę prašymą, administruoti projekto DMS naudotojus. Administruojančiosios institucijos atsakingas darbuotojas per 5 darbo dienas nuo prašymo gavimo dienos atlieka prašyme nurodytus veiksmus ir apie atliktus veiksmus informuoja pareiškėją ar projekto vykdytoją.

Projektų įgyvendinimo planų administravimas

103.	Administruojančioji institucija registruoja ne per DMS gautą Projekto įgyvendinimo planą INVESTIS ir suteikia unikalų projekto kodą pagal Kvietimų ir projektų kodavimo instrukciją per 5 darbo dienas nuo Projekto įgyvendinimo plano gavimo dienos. Projekto įgyvendinimo planui suteikiama būsena „Užregistruota“. INVESTIS pilnai suvedus gauto Projekto įgyvendinimo plano duomenis, Administruojančioji institucija Projekto įgyvendinimo planui suteikia būseną „Pateikta“.

104.	Klaidingai užregistruotą ne per DMS gautą Projekto įgyvendinimo planą Administruojančioji institucija anuliuoja INVESTIS suteikdama planui būseną „Anuliuota“.

105.	Pareiškėjui per DMS pateikus Projekto įgyvendinimo planą, INVESTIS planui suteikia unikalų projekto kodą pagal Kvietimų ir projektų kodavimo instrukciją ir būseną „Pateikta“.

106.	Administruojančioji institucija vidaus procedūrose numatyta tvarka tikslina Projekto įgyvendinimo planą, INVESTIS suteikdama Projekto įgyvendinimo plano tikslinimui būseną „Tikslinama ADMI“, arba perduoda tikslinti Projekto įgyvendinimo planą pareiškėjui DMS suteikdama Projekto įgyvendinimo plano tikslinimui būseną „Tikslinama DMS“.

107.	Projekto įgyvendinimo plano tikslinimas, kurios būsena „Tikslinama ADMI“, Administruojančiosios institucijos vidaus procedūrose numatyta tvarka tvirtinamas suteikiant INVESTIS būseną „Patvirtinta“ arba atšaukiamas suteikiant Projekto įgyvendinimo planui būseną „Atšaukta“.

108.	Pareiškėjui per DMS pateikus Projekto įgyvendinimo plano tikslinimą, Administruojančiosios institucijos vidaus procedūrose numatyta tvarka patikslinimas tvirtinamas INVESTIS suteikiant būseną „Patvirtinta“, atšaukiamas suteikiant būseną „Atšaukta“ arba grąžinamas tikslinti pareiškėjui sutiekiant Projekto įgyvendinimo planui būseną „Tikslinama DMS“.

109.	Administruojančiajai institucijai paskyrus pirmąjį Projekto įgyvendinimo plano vertintoją Projekto įgyvendinimo planui INVESTIS suteikia Projekto įgyvendinimo planui būseną „Vertinama“.

110.	Visiems Projekto įgyvendinimo plano vertinimo etapams suteikus būseną „Baigtas“, Administruojančioji institucija tvirtina Projekto įgyvendinimo planą INVESTIS suteikdama Projekto įgyvendinimo planui būseną „Patvirtinta“.

111.	Jei Projekto įgyvendinimo plano tinkamumo finansuoti vertinimas yra neigiamas arba projektas nesurenka kvietime nustatyto minimalaus balų skaičius naudos ir kokybės vertinimo etape, Administruojančioji institucija atmeta Projekto įgyvendinimo planą, INVESTIS suteikdama Projekto įgyvendinimo planui būseną „Atmesta“.

112.	Pareiškėjui pateikus prašymą atsiimti Projekto įgyvendinimo planą, Administruojančioji institucija per 5 darbo dienas nuo prašymo gavimo dienos pakeičia Projekto įgyvendinimo plano būseną į „Atsiimta“.

113.	Priėmus neigiamą sprendimą dėl Projekto finansavimo ir patvirtinus Projekto įgyvendinimo plano duomenis INVESTIS, Administruojančioji institucija suteikia Projekto įgyvendinimo planui būseną „Nuspręsta nefinansuoti“ per 5 darbo dienas nuo informacijos apie priimtą sprendimą gavimo dienos.

114.	Priėmus teigiamą sprendimą dėl Projekto finansavimo ir patvirtinus jo duomenis INVESTIS, Administruojančioji institucija suteikia Projekto įgyvendinimo planui būseną „Ruošiama sutartis“ per 5 darbo dienas nuo informacijos apie priimtą sprendimą gavimo dienos.

Vertinimų administravimas

115.	Administruojančioji institucija INVESTIS registruoja projekto tinkamumo finansuoti vertinimo, projekto naudos ir kokybės vertinimo bei sprendimo finansuoti projektą duomenis.

116.	Administruojančioji institucija Vertinimo rezultatus INVESTIS registruoja, kai Projekto įgyvendinimo plano būsena yra „Pateikta“.

117.	Administruojančioji institucija vidaus procedūrose numatyta tvarka INVESTIS projektui skiria vertinimo organizatorių, kai Projekto įgyvendinimo plano būsena yra „Pateikta“.

118.	Administruojančioji institucija vidaus procedūrose numatyta tvarka INVESTIS projektui priskiria tinkamumo finansuoti bei naudos ir kokybės vertintojus bei sukuria jiems INVESTIS tinkamumo finansuoti ar naudos ir kokybės vertinimo patikros lapus.

119.	Atsakingas Administruojančiosios institucijos darbuotojas, baigęs INVETIS pildyti tinkamumo finansuoti ar naudos ir kokybės vertinimo patikros lapą, suteikia jam būseną „Užpildyta“. Užpildytas patikros lapas Administruojančiosios institucijos vidaus procedūrose numatyta tvarka gali būti grąžintas tikslinimui, suteikiant INVESTIS būseną „Užregistruota“, arba tvirtinamas sutiekiant INVESTIS būseną „Patvirtinta“.

120.	Baigus tinkamumo finansuoti ar naudos ir kokybės vertinimą Administruojančioji institucija INVESTIS tvirtina vertinimo išvadą suteikdama vertinimui būseną „Baigta“.

121.	Administruojančioji institucija vidaus procedūrų numatyta tvarka nusprendus neatlikti tinkamumo finansuoti vertinimo arba naudos ir kokybės vertinimo, tinkamumo finansuoti vertinimui arba naudos ir kokybės vertinimui INVESTIS suteikia būsena „Baigta“.

122.	Projekto įgyvendinimo planams, kurių būsena „Patvirtinta“, Ministerija arba Administruojančioji institucija (kai įgyvendinami RPPl projektai) INVESTIS registruoja sprendimo finansuoti duomenis ir juos patvirtinta suteikdama būseną „Patvirtinta“.

123.	Priėmus sprendimą atlikti pakartotiną Projekto įgyvendinimo plano vertinimą, administruojančioji institucija INVESTIS suteikia atitinkamo Projekto įgyvendinimo plano vertinimui būseną „Vykdoma“.

V SKYRIUS

BAIGIAMOSIOS NUOSTATOS

124.	Aktuali INVESTIS naudojimo informacija skelbiama puslapyje cpva.lt.

125.	Už Aprašo pažeidimus Institucijos ir INVESTIS naudotojai atsako Lietuvos Respublikoje galiojančių teisės aktų nustatyta tvarka.

_________________________

Europos Sąjungos investicijų administravimo
informacinės sistemos naudojimo
tvarkos aprašo

2 priedas

INVESTIS MANTIS PRIEŽIŪROS REGISTRO NAUDOJIMAS

1.	INVESTIS MANTIS priežiūros registras (toliau – MANTIS) naudojamas funkcinių ir duomenų klaidų registravimui bei jų statuso valdymui, poreikių registravimui ir jų statuso valdymui, užduočių atlikti veiksmus registravimui ir jų statuso valdymui (toliau bendrai – užklausos).

Prisijungimo adresas ir naudotojų administravimo tvarka

2.	MANTIS pasiekiama per interneto naršyklę adresu: https://mantis.cpva.lt/ ir pasirinkus projektą: INVESTIS priežiūra

3.	MANTIS sukuriami unikalūs naudotojai, identifikuojami pagal vardą ir pavardę. MANTIS naudotojai suteikiami INVESTIS valdytojo ir INVESTIS tvarkytojų (toliau - Institucijų) lokaliems administratoriams, gavus informaciją apie jų skyrimą INVESTIS tvarkos apraše nustatyta tvarka.

4.	Sukurtiems Institucijų MANTIS naudotojams priskiriamas „Pranešėjo“ priėjimo lygis.

Užklausos registravimas

5.	Institucijų naudotojai registruoja užklausą MANTIS užpildydami 1-oje lentelėje nurodytus duomenis. Kiekviena klaida, poreikis ar užduotis turi būti registruojami atskira užklausa.

1 lentelė. Užklausos registravimo metu MANTIS pildomi laukai

MANTIS laukas	Reikšmė ir pildymo instrukcija
Kategorija *	Nurodoma registruojamo MANTIS įrašo kategorija. Galimos reikšmės: Klaidos taisymas, Poreikis, Užduotis. „Klaidos taisymas“ nustatoma kuomet INVESTIS veikia ne pagal suderintą specifikaciją; „Poreikis“ – kuomet reikia sukurti naują arba modifikuoti esamą INVESTIS funkcionalumą; „Užduotis“ – kuomet prašoma CPVA atlikti INVESTIS administravimo veiksmus, pavyzdžiui, atlikti veiksmus su naudotojais, atnaujinti žinynus, klasifikatorius ar šablonus.
Pasikartojimas	Nepildoma
Svarba	Nepildoma
Prioritetas	Galimos reikšmės: smulkus, svarbus, kritinis arba blokuojantis. Iš anksto pažymėta reikšmė: „Svarbus“. Blokuojantis incidentas: INVESTIS dalinai arba visiškai neveikia ar neprieinamas visiems naudotojams. Kritinis incidentas: dalinai apribotas INVESTIS veikimas konkrečiam naudotojui ar konkrečiame projekte, nėra galimybės atlikti veiksmo iki galo pagal tipinę seką. Svarbus incidentas: INVESTIS veikimas nėra apribotas, tačiau neveikia konkretus funkcionalumas ar veikia ne pagal specifikaciją. Smulkus incidentas: kiti smulkūs ir kosmetiniai incidentai.
Pasirinkite profilį	Nepildoma
Santrauka *	Nurodoma klaidos, poreikio ar užduoties santrauka
Aprašymas *	Nurodomas detalus klaidos, poreikio ar užduoties aprašymas. Aprašyme duomenys turėtų būti aprašyti tokia tvarka: Navigacija (nurodyti tikslų kelią iki sistemos vietos, kur įvyko problema); Projekto kodą, jei klaida konkrečiame projekte (nurodyti projekto kodą ir, jei reikia, objekto numerį); Naudotojas (nurodyti INVESTIS arba DMS naudotoją, kuriam įvyko klaida); Problema (nurodyti tikslią veiksmų seką, t. y. kokius veiksmus atliko INVESTIS arba DMS naudotojas klaidos metu, aiškiai nurodyti problemą); Papildoma informacija (nurodyti bet kokią papildomą informaciją, jei manoma, kad ji padėtų greičiau išspręsti problemą). Poreikio ar užduoties atveju išsamiai aprašomas poreikis arba kokius tiksliai veiksmus reikia atlikti.
Žingsniai atkartojimui	Nepildoma.
Papildoma informacija	Jei būtina, nurodoma papildoma informacija.
Prikabinti gaires	Nepildoma.
Aplinka *	Nurodoma INVESTIS ar DMS aplinka, kurioje užfiksuotas incidentas. Galimos reikšmės: Gamybinė (PROD), Testinė (TEST), Kūrimo (DEV). Iš anksto pažymėta reikšmė „Gamybinė (PROD)“.
Etapas *	Nurodomas INVESTIS kūrimo etapas. Galimos reikšmės: Priežiūra, SI1, SI2, SI3, SI4, SI5, SI6, Neapibrėžta. Iš anksto pažymėta reikšmė „Priežiūra“.
Modulis *	Nurodomas INVESTIS modulis, kuriame užfiksuota klaida, norimas realizuoti poreikis ar reikia atlikti užduotį. Galimos reikšmės: Neapibrėžta, Programų žinynas, Administravimas, DMS, Projektai, Projektai (PĮP), Projektai (Vertinimai).
Įkelti failus	Nurodomi failai, reikalingi užklausos sprendimui. Pridėti pilną sistemos ekrano vaizdą, kuriame matoma situacija, naršyklės adreso laukas, prisijungęs naudotojas, navigacijos kelias, laikas.
Peržiūrėti būseną	Nepildoma.
Pasilikti pranešimo langą	Nepildoma.

* Privalomi pildymui laukai

Užklausos sprendimas

6.	Užklausos sprendimo būsenų diagrama pateikiama 1 pav.:

1 pav. Užklausos sprendimo būsenų diagrama

7.	Pirmą kartą MANTIS užregistruotos užklausos būsena automatiškai nustatoma į „Nauja“.

8.	Užregistruotoms užklausoms CPVA priskiria atsakingą asmenį ir nustato incidento būseną į „Paskirta“ per 4 val.

9.	Jei užklausos sprendimui trūksta informacijos, CPVA užregistruotos užklausos komentare nurodo, kokios papildomos informacijos trūksta ir pakeičia užklausos būseną į „Reikalauja atsakymo“.

10.	Institucijos naudotojas užklausos, kurios būsena yra „Reikalauja atsakymo“, būseną pakeičia į „Uždaryta“, jei naudotojas priima sprendimą, kad užklausa išspręsta, arba užklausos komentare nurodo papildomą informaciją ir būsena pakeičiama į „Paskirta“. Visa su užklausa susijusi informacija yra saugoma MANTIS ir galimos kelios iteracijos, kol surenkama visa informacija ir randamas abi puses tenkinantis sprendimas.

11.	Užklausoms, kurių galimas sprendimas yra neaiškus, neatkartojamas ar bus realizuotas vėliau, CPVA gali nustatyti būseną „Atidėta“. Priėmus sprendimą realizuoti atidėtą užklausą CPVA nustato užklausos būseną „Paskirta“.

12.	Klaidoms ar poreikiams, kuriems yra pateikta visa būtina informacija ir kurių sprendimui būtinas INVESTIS tiekėjo įsitraukimas, CPVA nustato būseną į „Perduota tiekėjui“.

13.	Išsprendus užklausą, CPVA suteikia būseną „Išspręsta“.

14.	Nustatęs, kad užklausa išspręsta netinkamai, Institucijos naudotojas komentare nurodo rastus neatitikimus bei pakeičia incidento būseną į „Paskirta“.

15.	Nustatęs, kad užklausa ištaisyta tinkamai, Institucijos naudotojas pakeičia užklausos būseną į „Uždaryta“.

16.	Kiekvieno einamojo mėnesio 15 dieną (arba artimiausią darbo dieną), CPVA pakeičia užklausų, kurių būsena „Išspręsta“ ir kurioms ši būsena suteikta iki einamojo mėnesio 1 dienos, būseną į „Uždaryta“.

___________________________

Europos sąjungos investicijų administravimo informacinės sistemos naudojimo
tvarkos aprašo

3 priedas

INVESTIS NAUDOTOJO KORTELĖ

(institucijos ar įstaigos pavadinimas)

(institucijos ar įstaigos kodas, adresas)

VšĮ Centrinei projektų valdymo agentūrai

INVESTIS NAUDOTOJŲ TEISIŲ SUTEIKIMO/PANAIKINIMO KORTELĖ

YYYY-MM-DD Nr. ____

Prieigos suteikimas/ panaikinimas	Vardas	Pavardė	Gimimo data	Institucija	Pareigos	Darbo pradžia	Darbo pabaiga	El. paštas	Telefono nr.	Teisių rinkinys	Aprašymas
Nurodomas reikiamas variantas dėl teisių S-suteikimas P-panaikinimas	Nurodomas darbuotojo vardas	Nurodoma darbuotojo pavardė	Nurodoma naudotojo gimimo data (YYYY-MM-DD)	Nurodoma institucija	Nurodomos naudotojo pareigos	Nurodoma darbo su INVESTIS pradžios data (YYYY-MM-DD). Pildoma, kai naudotojui reikalinga suteikti teises	Nurodoma darbo su INVESTIS pabaigos data (YYYY-MM-DD). Pildoma, kai naudotojui reikalinga panaikinti teises	Nurodomas naudotojo el. pašto adresas	Nurodomas naudotojo telefono numeris	Nurodomas teisių rinkinio pavadinimas, kurį reikia suteikti ar panaikinti	Nurodoma papildoma būtina informacija

(Institucijos atsakingo asmens pareigos)	(Vardas, pavardė)

Europos sąjungos investicijų administravimo
informacinės sistemos naudojimo
tvarkos aprašo

4 priedas

INVESTIS ĮVYKIŲ SĄRAŠAS

Sistema	Objektas	Numeris	Įvykis
INVESTIS	Supaprastintai apmokamas išlaidų dydis	ĮVK-1	Patvirtintas supaprastintai apmokamų išlaidų dydis
INVESTIS	Pažangos priemonė	ĮVK-2	Patvirtinti pažangos priemonės keitimo duomenys
INVESTIS	Kvietimas	ĮVK-3	Patvirtintas Kvietimas teikti PĮP
INVESTIS	Kvietimas	ĮVK-4	Paskelbtas Kvietimas teikti PĮP
INVESTIS	Kvietimas	ĮVK-5	Sustabdytas Kvietimas teikti PĮP
INVESTIS	Kvietimas	ĮVK-6	Patvirtinti Kvietimo teikti PĮP keitimo duomenys
INVESTIS	Kvietimas	ĮVK-7	Atnaujintas Kvietimas teikti PĮP
INVESTIS	Projektas	ĮVK-8	Projektui priskirtas atsakingas asmuo
INVESTIS	Projekto įgyvendinimo planas	ĮVK-9	Užregistruotas Projekto įgyvendinimo planas
DMS	Projekto įgyvendinimo planas	ĮVK-10	Užregistruotas Projekto įgyvendinimo planas
INVESTIS	Projekto įgyvendinimo planas	ĮVK-11	Atsiimtas Projekto įgyvendinimo planas
INVESTIS	Projekto įgyvendinimo planas	ĮVK-12	ADMI pradėtas PĮP tikslinimas
INVESTIS	Projekto įgyvendinimo planas	ĮVK-13	ADMI patikslino PĮP
DMS	Projekto įgyvendinimo planas	ĮVK-14	ADMI patikslino PĮP
INVESTIS	Projekto įgyvendinimo planas	ĮVK-15	Pradėtas PĮP tikslinimas
DMS	Projekto įgyvendinimo planas	ĮVK-16	Pradėtas PĮP tikslinimas
INVESTIS	Projekto įgyvendinimo planas	ĮVK-17	Pateiktas PĮP tikslinimas
INVESTIS	PĮP vertinimas	ĮVK-18	PĮP baigtas TF vertinimas
INVESTIS	Projekto įgyvendinimo planas	ĮVK-19	Patvirtintas PĮP
INVESTIS	Projekto įgyvendinimo planas	ĮVK-20	Atmestas PĮP
INVESTIS	PĮP vertinimas	ĮVK-21	PĮP baigtas NK vertinimas
INVESTIS	PĮP vertinimas	ĮVK-22	Patvirtinti sprendimo dėl finansavimo duomenys
INVESTIS	Projekto įgyvendinimo planas	ĮVK-23	Pradėta ruošti Sutartis
INVESTIS	Projekto įgyvendinimo planas	ĮVK-24	Priimtas sprendimas nefinansuoti PĮP

_________________________________

Europos sąjungos investicijų administravimo
informacinės sistemos naudojimo
tvarkos aprašo

5 priedas

INVESTIS PRIMINIMŲ SĄRAŠAS

Sistema	Objektas	Numeris	Priminimas
INVESTIS	Kvietimas	PRIM-1	Priminimas patvirtinti Kvietimą teikti PĮP
INVESTIS	Kvietimas	PRIM-2	Priminimas apie skelbtiną Kvietimą teikti PĮP
INVESTIS	PĮP vertinimas	PRIM-3	Priminimas užpildyti TF PL
INVESTIS	PĮP vertinimas	PRIM-4	Priminimas užpildyti NK PL
INVESTIS	PĮP vertinimas	PRIM-5	Priminimas užpildyti papildomą PL
INVESTIS	PĮP vertinimas	PRIM-6	Priminimas patvirtinti TF PL
INVESTIS	PĮP vertinimas	PRIM-7	Priminimas patvirtinti NK PL
INVESTIS	PĮP vertinimas	PRIM-8	Priminimas patvirtinti papildomą PL
INVESTIS	PĮP vertinimas	PRIM-9	Priminimas patvirtinti TF vertinimą
INVESTIS	PĮP vertinimas	PRIM-10	Priminimas patvirtinti NK vertinimą

PATVIRTINTA

Viešosios įstaigos Centrinės projektų valdymo agentūros direktoriaus

2023 m. liepos 18 d. įsakymu

Nr. 2023/8-307

DUOMENŲ TEIKIMO PER EUROPOS SĄJUNGOS INVESTICIJŲ ADMINISTRAVIMO INFORMACINĖS SISTEMOS MAINŲ SVETAINĘ TVARKOS APRAŠAS

I SKYRIUS

BENDROSIOS NUOSTATOS

1.	Duomenų teikimo per Europos Sąjungos investicijų administravimo informacinės sistemos duomenų mainų svetainę tvarkos apraše (toliau – Aprašas) reglamentuojama prisijungimo prie Europos Sąjungos investicijų administravimo informacinės sistemos (toliau – INVESTIS) duomenų mainų svetainės (toliau – DMS), duomenų teikimo ir gavimo naudojantis DMS tvarka, pareiškėjo, projekto vykdytojo, DMS naudotojo teisės, jų suteikimo tvarka ir atsakomybė.

2.	Aprašas taikomas pareiškėjui, projekto vykdytojui ir (arba) jų įgaliotiems fiziniams asmenims, DMS naudotojams.

3.	Apraše vartojamos sąvokos suprantamos taip, kaip jos apibrėžtos ar vartojamos Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021–2027 metų Europos Sąjungos fondų investicijų programos ir ekonomikos gaivinimo ir atsparumo didinimo plano „Naujos kartos Lietuva“ įgyvendinimo“ patvirtintose 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ administravimo taisyklėse (toliau – IPPAT), Projektų administravimo ir finansavimo taisyklėse (toliau – PAFT), Finansinių priemonių įgyvendinimo taisyklėse (toliau – FPĮT), Lietuvos Respublikos finansų ministro 2022 m. liepos 28 d. įsakymu Nr. 1K-274 „Dėl Europos Sąjungos investicijų administravimo informacinės sistemos steigimo“ patvirtintuose INVESTIS nuostatuose, INVESTIS duomenų saugos nuostatuose ir Duomenų subjektų teisių įgyvendinimo tvarkant asmens duomenis INVESTIS tvarkos apraše.

4.	Pareiškėjo ir projekto vykdytojo teisės ir atsakomybė nustatyta IPPAT, PAFT, FPĮT.

5.	Prieiga prie DMS suteikiama vadovaujantis šiais principais:

5.1.	vientisumo – duomenis gali keisti (registruoti, redaguoti, šalinti arba papildyti) tik tam teisę turintys DMS naudotojai;

5.2.	prieinamumo – DMS naudotojai savo veiksmais neturi sutrikdyti DMS veikimo;

5.3.	atsekamumo – DMS naudotojų veiksmai yra fiksuojami – taip užtikrinama jų atsakomybė už atliktus veiksmus.

6.	INVESTIS valdytojas ir INVESTIS tvarkytojai neatsakingi už tai, kad dėl telekomunikacijos tinklų gedimų DMS naudotojas negali prisijungti prie DMS ir laiku pateikti duomenų arba kad dėl tokių gedimų prarandami ar iškraipomi duomenys.

7.	Kai DMS funkcinės galimybės nepakankamos ar laikinai neužtikrinamos, duomenys teikiami 3 punkte nurodytų teisės aktų nustatyta tvarka.

8.	Informaciją apie DMS funkcinių galimybių nepakankamumą ar laikiną neužtikrinimą CPVA skelbia esinvesticijos.lt ir DMS, pagal galimybes DMS naudotojus informuoja elektroniniu paštu.

9.	DMS naudotojas, pastebėjęs duomenų saugumo pažeidimą ir (arba) kitą incidentą, apie tai nedelsdamas privalo pranešti elektroniniu paštu sauga@investis.lt.

II SKYRIUS

DMS NAUDOTOJAI

Naudotojų prisijungimas prie DMS

10.	Teikti ir gauti duomenis per DMS gali tik DMS naudotojai.

11.	Pareiškėjas ir projekto vykdytojas turi sudaryti sąlygas fiziniams asmenims ir (arba) DMS naudotojams prisijungti prie DMS bei užtikrinti, kad fizinis asmuo, įgydamas DMS naudotojo teises, nurodytas Aprašo15 punkte, turi tam pareiškėjo arba projekto vykdytojo suteiktus įgaliojimus.

12.	Prie DMS jungiamasi naudojant asmens tapatybės nustatymo ir autentiškumo patvirtinimo veiksmus per Elektroninių valdžios vartų portalą adresu https://dms.investis.lt.

13.	Pirmą kartą prisijungdamas prie DMS, fizinis asmuo turi patvirtinti, kad susipažino su Aprašu ir Asmens duomenų tvarkymo DMS taisyklėmis (Aprašo 1 priedas „Asmens duomenų tvarkymo DMS taisyklės“), kurios pateikiamos DMS prisijungimo lange ir DMS naudotojo profilyje. Fizinis asmuo, patvirtindamas, kad susipažino su Aprašu, kartu patvirtina, kad susipažino su Aprašo 3 punkte nurodytais teisės aktais.

14.	Fizinis asmuo, patvirtinęs, kad susipažino su Aprašu ir Asmens duomenų tvarkymo DMS taisyklėmis, tampa DMS naudotoju.

DMS naudotojo teisės ir atsakomybė

15.	DMS naudotojams šio skyriaus poskyryje „DMS naudotojų administravimas“ nustatyta tvarka suteikiamos teisės:

15.1.	peržiūrėti aktyvių Kvietimų duomenis;

15.2.	registruoti, redaguoti, pateikti PĮP bei su juo susijusius rinkmenas ir pranešimus;

15.3.	peržiūrėti projekto ir su juo susijusių pranešimų, įvykių ir priminimų duomenis;

15.4.	parsisiųsti su projektu susijusias rinkmenas;

15.5.	šalinti iš DMS nepateiktus PĮP ir pranešimus;

15.6.	peržiūrėti, registruoti, redaguoti ir blokuoti DMS naudotojų duomenis.

16.	DMS naudotojas turi teisę tvarkyti tik savo projektų duomenis pagal DMS priskirtas teises.

16.	DMS naudotojas atsako už:

16.1.	DMS naudotojų, kuriems suteikė teisę prisijungti prie savo projektų, DMS teisių administravimą šio skyriaus poskyryje „DMS naudotojų administravimas“ nustatyta tvarka;

16.2.	duomenų, pateiktų naudojant DMS, teisingumą bei teisėtumą;

16.3.	tai, kad atlikdamas veiksmus DMS turi tam suteiktus projekto vykdytojo ir (arba) pareiškėjo įgaliojimus.

17.	DMS naudotojui draudžiama:

17.1.	bandyti išvengti asmens tapatybės nustatymo prisijungimo metu;

17.2.	atskleisti DMS duomenis ar suteikti kitokią galimybę bet kokia forma su jais susipažinti tokios teisės ir projekto vykdytojo ir (arba) pareiškėjo įgaliojimo neturintiems asmenims;

17.3.	prisijungti prie DMS pasinaudojus kito DMS naudotojo prisijungimo duomenimis;

17.4.	sudaryti sąlygas pasinaudoti DMS tokios teisės ir projekto vykdytojo ir (arba) pareiškėjo įgaliojimo neturintiems asmenims;

17.5.	atlikti veiksmus, dėl kurių gali būti neteisėtai pakeisti ar sunaikinti DMS duomenys;

17.6.	atlikti bet kokius kitus neteisėtus duomenų tvarkymo DMS veiksmus;

17.7.	tvarkyti duomenis DMS kitokiais nei Apraše, Aprašo 3 p. išvardintuose teisės aktuose nurodytais tikslais.

DMS naudotojų administravimas

18.	Fiziniam asmeniui, prisijungus prie DMS ir Aprašo III skyriuje nustatyta tvarka pradėjus vesti paskelbto Kvietimo PĮP formos duomenis, susikuria pirmasis DMS naudotojas projekte, turintis visas Aprašo 15 punkte nurodytas teises.

19.	DMS naudotojas, registruodamas projekte naujų DMS naudotojų duomenis, DMS naudotojo registracijos formoje suveda registruojamo naujo DMS naudotojo vardą, pavardę, gimimo datą, elektroninio pašto adresą, telefono numerį bei pažymi kurios iš Aprašo 15 punkte nurodytų teisių jam yra suteikiamos. DMS naudotojo registracijos formoje kaip priedai gali būti pridedami su naujo DMS naudotojo registravimu susiję dokumentai.

20.	Naujai užregistruoto DMS naudotojo duomenis, nurodytus Aprašo 19 punkte, galima redaguoti iki pirmo DMS naudotojo prisijungimo prie DMS. Po pirmo DMS naudotojo prisijungimo galima redaguoti tik tuos duomenis, kurie nenaudojami prisijungimui atlikti, tai yra DMS naudotojo elektroninio pašto adresą bei telefono numerį.

21.	Naujai užregistruotas DMS naudotojas apie galimybę jungtis prie DMS informuojamas elektroniniu laišku, automatiškai išsiunčiamu DMS.

22.	Jeigu naujai užregistruotas DMS naudotojas, šiame skyriuje nustatyta tvarka prisijungęs prie DMS neidentifikuojamas kaip prie projekto priskirtas DMS naudotojas, būtina patikslinti duomenis.

23.	DMS naudotojas, turintis projekto DMS naudotojų sukūrimo ir redagavimo teises, turi teisę redaguoti kitų to projekto naudotojų teises, taip pat blokuoti ar aktyvuoti visus to projekto DMS naudotojus, išskyrus save patį.

24.	Projekte turi būti bent vienas DMS naudotojas, turintis projekto duomenų redagavimo teisę.

25.	Jeigu neužtikrinamas tinkamas DMS veikimas arba, esant kitoms objektyvioms aplinkybėms, kai DMS naudotojas negali administruoti kitų projekto DMS naudotojų, DMS naudotojas, dėl 20, 21 ir 24 punktuose nurodytų veiksmų atlikimo turi kreiptis į Administruojančiosios institucijos paskirtą už kvietimą ar projektą atsakingą darbuotoją, PĮP ar Kvietimo duomenyse nurodytu elektroniniu paštu, pateikiant prašymą, kurio forma nustatyta Aprašo 2 priede „Prašymas dėl Europos Sąjungos investicijų administravimo informacinės sistemos duomenų mainų svetainė naudotojo duomenų tvarkymo“, jame nurodant DMS naudotojo vardą, pavardę, gimimo datą, elektroninio pašto adresą, telefono numerį ir priežastis bei veiksmus (užregistruoti naują DMS naudotoją, blokuoti ar aktyvuoti DMS naudotoją), kuriuos nori atlikti su DMS naudotojo duomenimis.

26.	Administruojančiosios institucijos paskirtas atsakingas darbuotojas, įvertinęs DMS naudotojo pateiktą prašymą, turi teisę paprašyti DMS naudotojo pateikti papildomus duomenis ir (arba) argumentuotai atsisakyti įvykdyti prašymą.

III SKYRIUS

DUOMENŲ TEIKIMAS DMS

Bendrosios sąlygos

27.	Duomenys, pateikti DMS naudotojo Administruojančiajai institucijai per DMS, prilyginami projekto vykdytojo ir (arba) pareiškėjo pasirašytiems dokumentams.

28.	Duomenys, pateikti Administruojančiosios institucijos DMS naudotojui į DMS, prilyginami Administruojančiosios institucijos pasirašytiems dokumentams.

29.	DMS naudotojui per DMS pateikus duomenis, INVESTIS tvarkytojas juos gauna INVESTIS. INVESTIS tvarkytojui per INVESTIS pateikus duomenis, DMS naudotojas juos gauna DMS.

30.	DMS naudotojo Administruojančiajai institucijai per DMS į INVESTIS pateiktų duomenų gavimo data laikoma jų gavimo INVESTIS data.

31.	Administruojančiosios institucijos DMS naudotojui per INVESTIS į DMS pateiktų duomenų gavimo data laikoma jų gavimo DMS data.

32.	DMS naudotojo per DMS pateikti klaidingo turinio duomenys laikomi negaliojančiais, kai DMS naudotojas Administruojančiajai institucijai DMS priemonėmis pateikia prašymą pateiktus duomenis laikyti negaliojančiais.

33.	Administruojančiosios institucijos INVESTIS priemonėmis į DMS pateikti klaidingo turinio duomenys laikomi negaliojančiais, kai Administruojančioji institucija INVESTIS priemonėmis DMS naudotojui į DMS pateikia prašymą pateiktus duomenis laikyti negaliojančiais.

34.	DMS naudotojas duomenis DMS gali tvarkyti ne ilgiau nei iki 2021–2027 metų Europos Sąjungos fondų investicijų programos ir/arba ekonomikos gaivinimo ir atsparumo didinimo plano „Naujos kartos Lietuva“ įgyvendinimo termino pabaigos. Po to DMS naudotojo prieiga prie duomenų yra blokuojama.

35.	Jeigu neužtikrinamas tinkamas DMS veikimas arba kai DMS naudotojas negali atliktų veiksmų, DMS naudotojas turi kreiptis į Administruojančiosios institucijos paskirtą už kvietimą ar projektą atsakingą darbuotoją.

DMS pranešimai ir informavimo priemonės

36.	Visi neblokuoti DMS naudotojai DMS naudotojo duomenyse nurodytu elektroninio pašto adresu gauna savo projektų pranešimus, įvykius ir priminimus.

37.	Projekto pranešimus, įvykius ir priminimus DMS naudotojas gali peržiūrėti prisijungęs prie DMS. Norint skaityti konkretaus savo projekto pranešimus, įvykius ir priminimus, DMS lange turi būti pasirenkamas konkretus projektas.

38.	DMS naudotojas DMS priemonėmis gali siųsti pranešimus Administruojančiajai institucijai. Pranešimai rengiami ir siunčiami tik iš konkretaus projekto po PĮP pateikimo.

39.	DMS naudotojas, norėdamas atsakyti į Administruojančiosios institucijos INVESTIS priemonėmis į DMS pateiktą pranešimą, arba išsiųsti pranešimą Administruojančiajai institucijai, DMS priemonėmis parengia ir išsiunčia naują pranešimą. Naujas pranešimas DMS kuriamas konkrečiame projekto objekte tokia tvarka: iš pateikto galimų pranešimų sąrašo pasirenkamas norimas pranešimo tipas, įvedamas pranešimo tekstas, pridedamos dokumentų kopijos ar elektroniniu parašu pasirašyti dokumentai (jei juos reikalaujama pateikti).

40.	Kai pranešimas yra išsiųstas DMS priemonėmis, jo negalima pašalinti iš DMS.

IV SKYRIUS

DUOMENŲ TEIKIMO IR GAVIMO NAUDOJANTIS DMS TVARKA

PĮP rengimas, teikimas ir atsiėmimas

41.	Kai IPPAT arba PAFT nurodyta tvarka INVESTIS skelbiamas konkretus Kvietimas teikti PĮP, DMS naudotojas DMS priemonėmis pildo Tarpinstitucinės darbo grupės, sudarytos Lietuvos Respublikos finansų ministro 2021 m. birželio 11 d. įsakymu Nr. 1K-219 „Dėl tarpinstitucinės darbo grupės sudarymo“, patvirtintą PĮP INVESTIS formą bei prideda reikalaujamų dokumentų kopijas ar elektroniniu parašu pasirašytus dokumentus. DMS naudotojui sukūrus PĮP, jo būsena tampa „Rengiama“ ir atvaizduojama prie sukurto PĮP DMS.

42.	DMS naudotojas turi teisę DMS priemonėmis pašalinti PĮP, kurio būsena „Rengiama“. Pašalintas PĮP DMS nebeatvaizduojamas.

43.	DMS naudotojo DMS priemonėmis parengtas PĮP, prieš jį pateikiant, DMS priemonėmis yra patikrinamas. DMS patikrina, ar PĮP užpildytas pagal reikalavimus, ar įkelti PĮP priedai, ar nepasibaigęs Kvietime nustatytas terminas.

44.	Kai DMS priemonėmis nustatoma, kad PĮP užpildytas neteisingai, DMS informuoja apie nustatytas klaidas, pateikdama nustatytų klaidų sąrašą.

45.	Jei PĮP yra be DMS nustatytų klaidų, DMS naudotojas gali pateikti PĮP DMS priemonėmis. Pateiktus PĮP, jo būsena tampa arba lieka „Pateikta“ ir atvaizduojama prie pateikto PĮP DMS.

46.	DMS priemonėmis pateiktas PĮP užregistruojamas INVESTIS. DMS naudotojas nedelsiant informuojamas apie pateiktą ir užregistruotą PĮP. PĮP registracijos INVESTIS duomenys DMS atvaizduojami PĮP duomenyse.

47.	Norėdamas atsiimti pateiktą PĮP, DMS naudotojas DMS sukuria ir išsiunčia laisvos formos pranešimą su prašymu atsiimti PĮP. Administruojančiosios institucijos INVESTIS patvirtinus atsiėmimą, DMS naudotojas gauna pranešimą apie PĮP atsiėmimo patvirtinimą, o PĮP būsena tampa „Atsiimta“.

48.	Norėdamas pateikti bendro pobūdžio užklausimą dėl pateikto PĮP DMS naudotojas sukuria ir išsiunčia laisvos formos pranešimą dėl PĮP. Šiame pranešime negali būti teikiami PĮP tikslinantys duomenys.

49.	Administruojančiajai institucijai INVESTIS pradėjus PĮP vertinimo procesą, PĮP būsena tampa „Vertinama“ ir atvaizduojama prie PĮP DMS.

50.	Apie PĮP vertinimo rezultatus DMS naudotojas informuojamas INVESTIS pranešimu DMS.

51.	Administruojančiajai institucijai INVESTIS anuliavus klaidingai pateiktą PĮP, PĮP būsena tampa „Anuliuota“ ir atvaizduojama prie PĮP DMS.

52.	Administruojančiajai institucijai atmetus PĮP, jos būsena tampa „Atmesta“ ir atvaizduojama prie PĮP DMS.

53.	Administruojančiajai institucijai patvirtinus visus PĮP vertinimus ir keitimus, PĮP būsena tampa „Patvirtinta“ ir atvaizduojama prie PĮP DMS.

54.	Administruojančiajai institucijai INVESTIS užregistravus neigiamą sprendimą dėl PĮP finansavimo, jo būsena tampa „Nuspręsta nefinansuoti“ ir atvaizduojama prie PĮP DMS.

55.	Administruojančiajai institucijai INVESTIS užregistravus teigiamą sprendimą dėl PĮP finansavimo, jo būsena tampa „Ruošiama sutartis“ ir atvaizduojama prie PĮP DMS.

PĮP tikslinimas

56.	Administruojančiajai institucijai inicijavus DMS naudotojo pateikto PĮP tikslinimą, DMS naudotojui išsiunčiamas INVESTIS pranešimas į DMS, kuriame nurodomas PĮP tikslinimo terminas ir kokie duomenys turi būti patikslinti. INVESTIS priemonėmis yra sukuriamas PĮP tikslinimas, kuriuo tipas „Tikslina pareiškėjas“, su PĮP duomenų kopija ir DMS naudotojas joje gali atlikti PĮP duomenų tikslinimą ir (ar) pridėti prašomus dokumentus.

57.	DMS naudotojui nepatikslinus PĮP per Administruojančiosios institucijos nustatytą terminą ar Administruojančiajai institucijai nusprendus, kad nebetikslinga atlikti PĮP tikslinimo, Administruojančioji institucija INVESTIS priemonėmis atšaukia DMS naudotojui perduotą PĮP tikslinimą. Apie atšauktą PĮP tikslinimą DMS naudotojas informuojamas INVESTIS pranešimu DMS. PĮP tikslinimo būsena INVESTIS keičiama į „Atšaukta“ ir atvaizduojama DMS. DMS naudotojas veiksmų su PĮP tikslinimu, kurio būsena „Atšaukta“ atlikti nebegali.

58.	DMS naudotojas, patikslinęs jam perduoto tikslinamo PĮP duomenis, prieš pateikiant juos į INVESTIS, patikrina DMS priemonėmis. DMS patikrina, ar PĮP duomenys užpildyti pagal reikalavimus.

59.	Jei PĮP tikslinimas yra be DMS nustatytų klaidų, DMS naudotojas gali jį pateikti INVESTIS. Pateikus PĮP tikslinimą Administruojančiajai institucijai, PĮP tikslinimo būsena keičiama į „Pateikta“.

60.	Kai PĮP tikslinimas DMS priemonėmis užpildytas neteisingai, DMS informuoja apie nustatytas klaidas, pateikdama nustatytų klaidų sąrašą. DMS naudotojas, ištaisęs PĮP tikslinimo klaidas, atlieka 58 ir 59 punktuose nurodytus veiksmus.

61.	Administruojančioji institucija, įvertinusi DMS naudotojo pateiktus PĮP tikslinimo duomenis, gali:

61.1.	atšaukti DMS naudotojo pateiktą PĮP tikslinimą Aprašo 56 punkte aprašyta tvarka;

61.2.	patvirtinti DMS naudotojo pateiktą PĮP tikslinimą. PĮP tikslinimo patvirtinimo metu pateikti patikslinti PĮP duomenys yra užrašomi ant pirminių PĮP duomenų ir tampa aktualiais PĮP duomenimis bei atvaizduojami DMS, PĮP tikslinimo būsena keičiama į „Patvirtinta“. Apie PĮP duomenų patvirtinimą DMS naudotojas informuojamas INVESTIS pranešimu DMS.

62.	Kvietimo sąlygose arba Administruojančiosios institucijos vidaus procedūrų numatytais atvejais (pavyzdžiui, kai pareiškėjas tikslina duomenis, kurių nebuvo prašomas tikslinti, arba iš kitų informacijos šaltinių žinoma, kad tam tikra informacija yra netiksli arba neteisinga) Administruojančioji institucija gali redaguoti DMS naudotojo pateiktus PĮP tikslinimo duomenis. Tokiu atveju Administruojančioji institucija INVESTIS sukuria PĮP tikslinimą, kurio tipas „Tikslina ADMI“. Apie Administruojančiosios institucijos pradėtą PĮP tikslinimą, paredaguotus PĮP duomenis bei redagavimo priežastis DMS naudotojas informuojamas INVESTIS pranešimu DMS, tvirtinant PĮP tikslinimą.

V SKYRIUS

TECHNINIŲ IR KITŲ SAUGOS PRIEMONIŲ APRAŠYMAS

63.	DMS naudotojui 15 minučių neatliekant jokių veiksmų, DMS naudotojo paskyra automatiškai atjungiama, neišsaugojant suvestų, bet neįrašytų duomenų ir naudotis DMS galima tik pakartojus naudotojo tapatybės nustatymo ir autentiškumo patvirtinimo veiksmus.

64.	DMS naudotojų veiksmai yra fiksuojami duomenų bazėje atsekamumo užtikrinimui.

65.	DMS naudotojų prieigai prie DMS naudojamas šifruotas duomenų perdavimo protokolas.

66.	DMS naudotojui galimai atlikus neteisėtus ar pavojingus veiksmus DMS, prieiga prie duomenų INVESTIS duomenų tvarkytojo ir valdytojo jam gali būti blokuojama be perspėjimo.

VI SKYRIUS

BAIGIAMOSIOS NUOSTATOS

67.	DMS naudotojus DMS naudojimo bei projekto įgyvendinimo sutarties administravimo klausimais konsultuoja bei moko Administruojančioji institucija.

68.	Aktuali DMS naudojimo informacija skelbiama https://esinvesticijos.lt/igyvendinimas-1/dms puslapyje.

69.	DMS naudotojai, pažeidę Aprašo nuostatas, atsako teisės aktų nustatyta tvarka.

_______________________________

Europos Sąjungos investicijų administravimo informacinės sistemos duomenų mainų svetainę tvarkos aprašo 1 priedas

ASMENS DUOMENŲ TVARKYMO DMS TAISYKLĖS

1.	Asmens duomenys INVESTIS DMS tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB, Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų tvarkymą ir apsaugą. Asmens duomenų saugumas užtikrinamas Lietuvos Respublikos finansų ministro 2022 m. liepos 28 d. įsakymu Nr. 1K-274 „Dėl Europos Sąjungos investicijų administravimo informacinės sistemos steigimo“ patvirtintuose INVESTIS duomenų saugos nuostatuose numatytomis priemonėmis.

2.	DMS naudotojo duomenų subjekto teisių įgyvendinimo tvarką nustato Duomenų subjektų teisių įgyvendinimo tvarkant asmens duomenis Europos Sąjungos investicijų administravimo informacinėje sistemoje tvarkos aprašas, patvirtintas Lietuvos Respublikos finansų ministro 2022 m. liepos 28 d. įsakymu Nr. 1K-274 „Dėl Europos Sąjungos investicijų administravimo informacinės sistemos steigimo“.

3.	Asmens duomenų tvarkymo tikslas, pagrindas, tvarkomi asmens duomenys, asmens duomenų valdytojas, asmens duomenų tvarkytojai ir jų atliekamos funkcijos, turimos teisės ir pareigos, susijusios su asmens duomenų tvarkymu, taip pat asmens duomenų teikimo ir naudojimo, netikslių asmens duomenų taisymo tvarka nustatyta INVESTIS nuostatuose, patvirtintuose Lietuvos Respublikos finansų ministro 2022 m. liepos 28 d. įsakymu Nr. 1K-274 „Dėl Europos Sąjungos investicijų administravimo informacinės sistemos steigimo“ nustatyta tvarka.

4.	DMS naudotojas, pastebėjęs asmens duomenų saugumo pažeidimą ir (arba) kitą incidentą, norėdamas susipažinti su INVESTIS tvarkomais savo asmens duomenimis ar apriboti jų tvarkymą, apie tai nedelsdamas privalo pranešti pagalba@investis.lt.

5.	DMS naudotojai, kurių asmens duomenų tvarkymo teisės buvo pažeistos, turi teisę kreiptis į priežiūros instituciją – Valstybinę duomenų apsaugos inspekciją.

_________________________

Europos Sąjungos investicijų administravimo informacinės sistemos duomenų mainų svetainę tvarkos aprašo

2 priedas

PRAŠYMAS DĖL EUROPOS SĄJUNGOS INVESTICIJŲ ADMINISTRAVIMO INFORMACINĖS SISTEMOS DUOMENŲ MAINŲ SVETAINĖ NAUDOTOJO DUOMENŲ TVARKYMO

Nr.
(data)	(registracijos numeris)

(toliau – pareiškėjas, projekto vykdytojas),
(pareiškėjo / projekto vykdytojo pavadinimas arba vardas, pavardė)
atstovaujamas(-a)
(vardas, pavardė (pildoma, kai pareiškėjas / projekto vykdytojas yra juridinis asmuo)
veikiančio(-ios) pagal
(atstovavimo pagrindas)

1.	Prašau atlikti veiksmus dėl Europos sąjungos investicijų administravimo informacinės sistemos duomenų mainų svetainės (toliau – DMS) naudotojo/-ų :

Vardas	Pavardė	Gimimo data	Elektroninio pašto adresas	Telefonas	Projekto kodas	Veiksmas (sukurti, blokuoti, aktyvuoti)	Priežastys

(parašas)	(pareiškėjo, projekto vykdytojo vadovo arba jo įgalioto asmens vardas ir pavardė)

_________________________